《步出城东门》
宋代·邹登龙

步出城东门，与子各执手。
遥望农累累，悲风发陇首。
长松自青青，枯根带骨朽。
人生如朝露，嘉命那可久。
世无王子乔，何诀以固寿。
感慨徒悲伤，欢言且饮酒。

作者简介：邹登龙，字震父，临江（今江西樟树西南）人。隐居不仕，结屋于邑之西郊，种梅绕之，自号梅屋。与魏了翁、刘克庄等多唱和，有《梅屋吟》一卷传世。事见《两宋名贤小集》卷二七一《梅屋吟》小传。　邹登龙诗，以汲古阁影抄《南宋六十家小集》本为底本，校以《两宋名贤小集》本（简称名贤集）。